
MAŽEIKIŲ LOPŠELIO-DARŽELIO „DELFINAS“ 
VIRĖJO PAREIGYBĖS APRAŠYMAS 
 
                                                   I SKYRIUS 
PAREIGYBĖ  

1. Pareigybės pavadinimas – virėjas.
2. Pareigybės grupė – kvalifikuotas darbuotojas.
3. Pareigybės lygis – C.
4. Pareigybės paskirtis – kokybiškai ir laiku gaminti maistą Mažeikių lopšelio-darželio „Delfinas“ (toliau – Įstaiga) ikimokyklinio ir priešmokyklinio amžiaus vaikams pagal patvirtintus valgiaraščius, technologines korteles, laikantis maisto saugos, higienos ir sveikos mitybos reikalavimų.
5. Virėjas tiesiogiai pavaldus Įstaigos administratoriui.
6. Virėją į darbą priima ir iš pareigų atleidžia Įstaigos direktorius Lietuvos Respublikos darbo kodekso ir kitų teisės aktų nustatyta tvarka.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

7. Šias pareigas einantis darbuotojas turi atitikti šiuos reikalavimus:
7.1. turėti ne žemesnį kaip vidurinį išsilavinimą ir (ar) įgytą virėjo kvalifikaciją;
7.2. būti pasitikrinęs sveikatą teisės aktų nustatyta tvarka ir turėti galiojančią privalomųjų higienos įgūdžių mokymų pažymą;
7.3. išmanyti  maisto  gaminimo   technologiją,  maisto  produktų  laikymo  ir  tvarkymo reikalavimus;
7.4. išmanyti   Lietuvos  higienos  normų,  geros  higienos   praktikos,  maisto  saugos  ir darbuotojų saugos bei sveikatos reikalavimus;
7.5. gebėti dirbti komandoje, atsakingai organizuoti savo darbą, laikytis darbo drausmės ir profesinės etikos.
8. Virėjas turi žinoti ir išmanyti:
8.1. virtuvės darbo veiklą;
8.2. maisto ruošimo technologiją;
8.3. maisto produktų laikymo, sandėliavimo ir naudojimo reikalavimus;
8.4. virtuvės įrangos, inventoriaus, indų ir matavimo priemonių naudojimo bei priežiūros taisykles;
8.5. maisto produktų šiluminio apdorojimo būdus, temperatūras ir trukmę;
8.6. patiekalų receptūras, išeigas ir porcijų normas;
8.7. darbuotojų   saugos   ir  sveikatos,  priešgaisrinės   saugos,  elektrosaugos  bei   higienos reikalavimus.
9. Virėjas savo darbe vadovaujasi:
9.1. Lietuvos Respublikos įstatymais ir kitais teisės aktais;
9.2. maisto saugą, higieną, darbuotojų saugą ir sveikatą reglamentuojančiais teisės aktais;
9.3. Įstaigos vidaus teisės aktais;
9.4. šiuo pareigybės aprašymu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

10. Virėjas vykdo šias funkcijas:
10.1. gamina maistą pagal patvirtintus valgiaraščius ir technologines korteles;
10.2. užtikrina savalaikį, kokybišką ir higienišką patiekalų paruošimą;
10.3. priima maisto produktus pagal svorį ir kokybę, atsako už jų racionalų naudojimą;
10.4. atlieka pirminį maisto produktų paruošimą;
10.5. laikosi maisto tvarkymo etapų, užtikrina kryžminės taršos prevenciją;
10.6. laikosi vaikų mitybos reikalavimų ir nustatytų porcijų normų;
10.7. kontroliuoja maisto gaminimo temperatūrą ir trukmę;
10.8. nustatytu laiku išduoda pagamintą maistą grupėms;
10.9. prižiūri maisto produktų laikymo sąlygas, kontroliuoja šaldymo įrenginių temperatūrą ir pildo registravimo žurnalus;
[bookmark: _GoBack]10.10. pildo teisės aktuose numatytus maisto tvarkymo, temperatūrų, valymo ir dezinfekavimo registravimo žurnalus;
10.11. prižiūri virtuvės įrangą, inventorių, indus ir kitą darbo įrangą, užtikrina jų švarą ir tinkamą naudojimą;
10.12. atlieka virtuvės patalpų, inventoriaus ir įrangos valymą bei dezinfekavimą pagal patvirtintus planus;
10.13. rūpinasi virtuvės inventoriaus ženklinimu ir naudojimu pagal paskirtį;
10.14. taupiai naudoja maisto produktus, elektros energiją, vandenį ir kitas darbo priemones;
10.15. nedelsdamas   informuoja   administratorių  apie  įrangos   gedimus,   nelaimingus atsitikimus ar nustatytus higienos reikalavimų pažeidimus;
10.16. vykdo  kitus  vienkartinio  pobūdžio  Įstaigos direktoriaus  ar   administratoriaus   teisėtus pavedimus, susijusius su pareigybės funkcijomis.

IV SKYRIUS
ŠIAS PAREIGAS EINANČIO DARBUOTOJO TEISĖS

11. Virėjas turi teisę:
11.1. gauti darbui reikalingą informaciją, priemones ir darbo drabužius;
11.2. teikti pasiūlymus dėl maisto gaminimo ir darbo sąlygų gerinimo;
11.3. atsisakyti vykdyti neteisėtus pavedimus teisės aktų nustatyta tvarka;
11.4. kelti kvalifikaciją ir dalyvauti mokymuose;
11.5. naudotis   kitomis   Lietuvos  Respublikos  teisės aktuose  nustatytomis   darbuotojo teisėmis.

V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

12. Virėjas atsako už:
12.1. kokybišką ir savalaikį maisto pagaminimą;
12.2. pagamintų patiekalų kokybę ir saugą;
12.3. tinkamą maisto produktų laikymą ir racionalų jų naudojimą;
12.4. patikėto turto, įrangos, inventoriaus ir darbo priemonių saugumą;
12.5. virtuvės įrangos saugų naudojimą;
12.6. higienos, maisto saugos, darbuotojų saugos ir sveikatos bei priešgaisrinės saugos reikalavimų laikymąsi;
12.7. tinkamą dokumentų ir registravimo žurnalų pildymą;
12.8. savo veiksmais ar neveikimu Įstaigai padarytą žalą Lietuvos Respublikos teisės aktų nustatyta tvarka.
13. Už pareigų nevykdymą arba netinkamą vykdymą virėjas atsako Lietuvos Respublikos darbo kodekso ir kitų teisės aktų nustatyta tvarka.
_________________________________________

Susipažinau:
